McDonald's u Hrvatskoj konačno sutra kreće s dostavom hrane. Nova usluga prvo će biti dostupna u tri restorana u Zagrebu: Prvi kreće Pothodnik, a zatim će se priključiti Vrapče i Kvaternikov trg. Otkrio je to ekskluzivno u intervjuu za tportal Pavel Pavliček, direktor tvrtke Globalna hrana, nositelja franšize McDonald’sa u Hrvatskoj

Koji ste vremenski limit postavili za dostavu, odnosno koliko će trebati da hrana stigne na traženu adresu?

Cilj nam je da to bude u roku od 20 minuta. Teško ćemo u početku postići to i bit ćemo zadovoljni ako to bude od 20 do 30 minuta.

Kolika će biti cijena dostave?

Cijenu formira Glovo.

Kakva su iskustva McDonald'sa s dostavom u drugim zemljama?

To je najbrže rastući kanal prodaje hrane u restoranskom biznisu općenito. Očekuje se da će se taj trend zadržati i u idućim godinama.